**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΟΛΙΤΙΣΜΟΥ**

**ΜΟΥΣΕΙΟ-ΒΙΒΛΙΟΘΗΚΗ ΣΤΡ. ΕΛΕΥΘΕΡΙΑΔΗ TERIADE**

|  |  |
| --- | --- |
|  | **Μυτιλήνη, 21/8/2025**  **Αριθμ. πρωτ:112** |

**Ταχ. Δ/νση: Βαρειά Μυτιλήνης. ΤK.81100**

**Τηλ.:22510-23372**

**Πληροφορίες: Κ.Μανιατόπουλος**

**Email:** [**kmaniatopulos@gmail.com**](mailto:kmaniatopulos@gmail.com)

**ΑΝΑΚΟΙΝΩΣΗ υπ' αριθμ. ΣΟΧ1/2025**

**για την πρόσληψη προσωπικού**

**με σύναψη ΣΥΜΒΑΣΗΣ ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ**

**Το ΝΠΔΔ Μουσείο-Βιβλιοθήκη Στρ. Ελευθεριάδη-Teriade**

**Ανακοινώνει**

**Την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά δύο (2) ατόμων για την κάλυψη αναγκών του ΝΠΔΔ «Μουσείο - Βιβλιοθήκη Στρατή Ελευθεριάδη-TΕRIADE» που εδρεύει στη Βαρειά Μυτιλήνης της Περιφερειακής Ενότητας Λέσβου, και συγκεκριμένα τους εξής, ανά υπηρεσία, τόπο απασχόλησης, κλάδο/ειδικότητα και διάρκεια σύμβασης, αριθμού ατόμων (βλ. ΠΙΝΑΚΑ Α), με τα αντίστοιχα απαιτούμενα (τυπικά και τυχόν πρόσθετα) προσόντα (βλ. ΠΙΝΑΚΑ Β):**

| **ΠΙΝΑΚΑΣ Α: ΘΕΣΕΙΣ ΕΠΟΧΙΚΟΥ ΠΡΟΣΩΠΙΚΟΥ** | | | | | |
| --- | --- | --- | --- | --- | --- |
| **Κωδικός**  **θέσης** | **Υπηρεσία** | **Τόπος απασχόλησης** | **Κλάδο/Ειδικότητα** | **Διάρκεια σύμβασης** | **Αριθμός**  **ατόμων** |
| **101** | **«Μουσείο-Βιβλιοθήκη Στρ. Ελευθεριάδη-Teriade»** | «**Μουσείο Teriade» Βαρειά - Μυτιλήνης (Δήμος Μυτιλήνης) Περιφερειακής Ενότητας Λέσβου** | **ΔΕ Φύλαξης Πληροφόρησης Ειδ. ΔΕ**  **Ημερησίων Φυλάκων Μουσείων και Αρχαιολογικών Χώρων** | **8 μήνες** | **2** |

| **ΠΙΝΑΚΑΣ Β: ΑΠΑΙΤΟΥΜΕΝΑ ΠΡΟΣΟΝΤΑ** | |
| --- | --- |
| **Κωδικός θέσης** | **Τίτλος σπουδών**  **και**  **λοιπά απαιτούμενα (τυπικά & τυχόν πρόσθετα) προσόντα** |
| **101** | **ΚΥΡΙΑ ΠΡΟΣΟΝΤΑ:**  **α)**Πτυχίο ή δίπλωμα ή απολυτήριος τίτλος ειδικότητας Φύλακας Μουσείων και Αρχαιολογικών Χώρων Επαγγελματικής Ειδικότητας, Εκπαίδευσης και Κατάρτισης επιπέδου 5 (Ι.Ε.Κ. ή Μεταλυκειακού Έτους - Τάξη Μαθητείας ΕΠΑ.Λ.) ή Επαγγελματικής Κατάρτισης επιπέδου μεταδευτεροβάθμιας επαγγελματικής εκπαίδευσης Ι.Ε.Κ. ή Επαγγελματικού Λυκείου (ΕΠΑ.Λ.) ή Επαγγελματικής Ειδικότητας, Εκπαίδευσης και Κατάρτισης επιπέδου 4 ΕΠΑ.Λ. ή Τεχνικού Επαγγελματικού Εκπαιδευτηρίου (Τ.Ε.Ε.) Β΄ κύκλου σπουδών ή Τεχνικού Επαγγελματικού Λυκείου (Τ.Ε.Λ.) ή Τμήματος Ειδίκευσης Ενιαίου Πολυκλαδικού Λυκείου (Ε.Π.Λ.) ή Μέσης Τεχνικής Επαγγελματικής Σχολής Εργοδηγών (Ν.Δ. 580/1970) ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας.  **β) Καλή γνώση** της Αγγλικής **ή** Γαλλικής **ή** Γερμανικής **ή** Ισπανικής **ή** Ιταλικής γλώσσας.  **ΠΡΟΣΟΝΤΑ Α΄ ΕΠΙΚΟΥΡΙΑΣ:**  **(Εφόσον οι θέσεις δεν καλυφθούν από υποψηφίους/ες με τα ανωτέρω προσόντα)**  **α)**Πτυχίο ή δίπλωμα ή απολυτήριος τίτλος ειδικότητας Στέλεχος Υπηρεσιών Ασφάλειας ή Στέλεχος Ασφαλείας Προσώπων και Υποδομών Επαγγελματικής Ειδικότητας, Εκπαίδευσης και Κατάρτισης επιπέδου 5 (Ι.Ε.Κ. ή Μεταλυκειακού Έτους - Τάξη Μαθητείας ΕΠΑ.Λ.) ή Επαγγελματικής Κατάρτισης επιπέδου μεταδευτεροβάθμιας επαγγελματικής εκπαίδευσης Ι.Ε.Κ. ή Επαγγελματικού Λυκείου (ΕΠΑ.Λ.) ή Επαγγελματικής Ειδικότητας, Εκπαίδευσης και Κατάρτισης επιπέδου 4 ΕΠΑ.Λ. ή Τεχνικού Επαγγελματικού Εκπαιδευτηρίου (Τ.Ε.Ε.) Β΄ κύκλου σπουδών ή Τεχνικού Επαγγελματικού Λυκείου (Τ.Ε.Λ.) ή Τμήματος Ειδίκευσης Ενιαίου Πολυκλαδικού Λυκείου (Ε.Π.Λ.) ή Μέσης Τεχνικής Επαγγελματικής Σχολής Εργοδηγών (Ν.Δ. 580/1970) ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας.  **β)Καλή γνώση** της Αγγλικής **ή** Γαλλικής **ή** Γερμανικής **ή** Ισπανικής **ή** Ιταλικής γλώσσας.  **ΠΡΟΣΟΝΤΑ Β΄ ΕΠΙΚΟΥΡΙΑΣ:**  **(Εφόσον οι θέσεις δεν καλυφθούν από υποψηφίους/ες με τα ανωτέρω προσόντα)**  **α)**Οποιοδήποτε πτυχίο ή δίπλωμα ή απολυτήριος τίτλος Επαγγελματικής Ειδικότητας, Εκπαίδευσης και Κατάρτισης επιπέδου 5 (Ι.Ε.Κ. ή Μεταλυκειακού Έτους - Τάξη Μαθητείας ΕΠΑ.Λ.) ή Επαγγελματικής Κατάρτισης επιπέδου μεταδευτεροβάθμιας επαγγελματικής εκπαίδευσης Ι.Ε.Κ. ή Επαγγελματικού Λυκείου (ΕΠΑ.Λ.) ή Επαγγελματικής Ειδικότητας, Εκπαίδευσης και Κατάρτισης επιπέδου 4 ΕΠΑ.Λ. ή Τεχνικού Επαγγελματικού Εκπαιδευτηρίου (Τ.Ε.Ε.) Β΄ κύκλου Σπουδών ή Ενιαίου Πολυκλαδικού Λυκείου (Ε.Π.Λ.) ή Τεχνικού Επαγγελματικού Λυκείου (Τ.Ε.Λ.) ή Μέσης Τεχνικής Επαγγελματικής Σχολής Εργοδηγών (Ν.Δ. 580/1970) ή Γενικού Λυκείου ή Ενιαίου Λυκείου ή Λυκείου Γενικής Κατεύθυνσης ή άλλος ισότιμος τίτλος σχολικής μονάδας της ημεδαπής ή αλλοδαπής ανεξαρτήτως ειδικότητας.  **β) Καλή γνώση** της Αγγλικής **ή** Γαλλικής **ή** Γερμανικής **ή** Ισπανικής **ή** Ιταλικής γλώσσας. |

Οι υποψήφιοι/ες της **κλάδο/ειδικότητας** πρέπει να είναι ηλικίας από **18** έως **67** ετών και **κατ’ εξαίρεση**, έως **70** ετών, όσοι έχουν συμπληρώσει το εξηκοστό έβδομο (67ο) έτος της ηλικίας και δεν έχουν συνταξιοδοτηθεί από το δημόσιο ταμείο ή άλλον ασφαλιστικό φορέα.

**ΣΗΜΕΙΩΣΗ: Σύμφωνα με την παρ. 3 του άρθρου 39 Ν. 4765/2021, οι εξαιρέσεις της παρ. 2 του άρθρου 6 του ίδιου ως άνω νόμου τυγχάνουν αναλογικής εφαρμογής και στις ανωτέρω θέσεις.**

**ΕΝΤΟΠΙΟΤΗΤΑ**

**Προτάσσονται** των λοιπών υποψηφίων, **που ανήκουν στον ίδιο πίνακα προσόντων** ,ανεξάρτητα από το σύνολο των μονάδων που συγκεντρώνουν από τα βαθμολογούμενα κριτήρια, οι **μόνιμοι κάτοικοι της νήσου Λέσβου** [**περ. στ΄ της παρ. 1 του άρθρου 12 του ν. 4765/2021 όπως τροποποιήθηκε με το άρθρο 4 του Ν. 5149/2024 και υπ’ αριθμ. πρωτ. ΔΙΠΑΑΔ/Φ. ΕΠ.1/945/19629/18-11-2024** (ΑΔΑ:Ρ19246ΜΤΛ6-ΞΣΝ) διαπιστωτική πράξη της Υφυπουργού Εσωτερικών].

**ΕΜΠΕΙΡΙΑ**

**ΒΑΘΜΟΛΟΓΟΥΜΕΝΗ ΕΜΠΕΙΡΙΑ ΥΠΟΨΗΦΙΩΝ ΚΑΤΗΓΟΡΙΑΣ ΔΕΥΤΕΡΟΒΑΘΜΙΑΣ (ΔΕ) ΕΚΠΑΙΔΕΥΣΗΣ**

|  |  |
| --- | --- |
| Ως βαθμολογούμενη εμπειρία **για τον παρακάτω κωδικό θέσεων** νοείται η απασχόληση με σχέση εργασίας ή σύμβαση έργου στον δημόσιο ή στον ιδιωτικό τομέα ή άσκηση επαγγέλματος σε καθήκοντα ή έργα συναφή **με το αντικείμενο των προς πλήρωση θέσεων**. | |
| **ΚΩΔΙΚΟΣ ΘΕΣΕΩΝ** | **ΕΜΠΕΙΡΙΑ ΚΑΙ ΤΡΟΠΟΣ ΑΠΟΔΕΙΞΗΣ** |
| **101** | Η εμπειρία λαμβάνεται υπόψη **μετά τη λήψη του βασικού τίτλου σπουδών** με τον οποίο οι υποψήφιοι μετέχουν στη διαδικασία επιλογής.  Για την απόδειξη της εμπειρίας αυτής **βλέπε** δικαιολογητικά **σελίδες 46-55** του Παραρτήματος Ανακοινώσεων Συμβάσεων Εργασίας Ορισμένου Χρόνου (ΣΟΧ) - ΚΕΦΑΛΑΙΟ I., **ΕΝΟΤΗΤΑ 14 ΕΜΠΕΙΡΙΑ**. |

Οι τρόποι υπολογισμού της εμπειρίας για την **Κλάδο/ειδικότητα** περιγράφονται αναλυτικά στο «Παράρτημα Ανακοινώσεων Συμβάσεων Εργασίας Ορισμένου Χρόνου (ΣΟΧ)» με σήμανσης έκδοσης «**19-2-2025**» (**βλέπε** ΚΕΦΑΛΑΙΟ Ι., **ΕΝΟΤΗΤΑ 14 ΕΜΠΕΙΡΙΑ, σελίδες 52-55).**

ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ

Οι υποψήφιοι για την απόδειξη των ΑΠΑΙΤΟΥΜΕΝΩΝ ΠΡΟΣΟΝΤΩΝ (βλέπε ΠΙΝΑΚΑ Β), των λοιπών ιδιοτήτων τους και της εμπειρίας τους οφείλουν να υποβάλουν όλα τα απαιτούμενα από την παρούσα ανακοίνωση και το **«Παράρτημα Ανακοινώσεων Συμβάσεων Εργασίας Ορισμένου Χρόνου (ΣΟΧ)»** με σήμανση έκδοσης **«19-2-2025»** δικαιολογητικά, σύμφωνα με τα οριζόμενα στο **ΚΕΦΑΛΑΙΟ I:**

1. **Υποβολή αιτήσεων συμμετοχής**
2. Οι ενδιαφερόμενοι καλούνται να συμπληρώσουν την αίτηση με κωδικό **ΝΕΟ εντυπο ασεπ σοχ2ΔΕ/ΥΕ** και να την υποβάλουν, μαζί με τα απαιτούμενα δικαιολογητικά, είτε **αυτοπροσώπως**, (οι αιτήσεις κατατίθενται στο πρωτόκολλο του Μουσείου κατά τις εργάσιμες ημέρες από τις 09:00 π.μ. μέχρι τις 15:00μ.μ.) **είτε με άλλο εξουσιοδοτημένο από αυτούς πρόσωπο**, εφόσον η εξουσιοδότηση φέρει την υπογραφή τους θεωρημένη από δημόσια αρχή, **είτε ταχυδρομικά** με συστημένη επιστολή, στα γραφεία της υπηρεσίας μας στην ακόλουθη διεύθυνση:
3. **«Μουσείο - Βιβλιοθήκη Ευστρατίου Θρασ. Ελευθεριάδη - Teriade» Βαρειά Μυτιλήνης ΤΚ 81 100, απευθύνοντάς την στο Τμήμα Διοικητικών Υπηρεσιών υπόψη του Διευθυντή του Μουσείου κου Κώστα Μανιατόπουλο, (τηλ. επικοινωνίας: 22510-23372).**
4. Στην περίπτωση αποστολής των αιτήσεων ταχυδρομικώς **το εμπρόθεσμο** των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.
5. **Η αίτηση συμμετοχής επέχει θέση υπεύθυνης δήλωσης και η ευθύνη της ορθής συμπλήρωσής της είναι αποκλειστικά του υποψηφίου.**
6. **Η προθεσμία υποβολής των αιτήσεων δεν μπορεί να είναι μικρότερη των δέκα (10) ημερών (υπολογιζομένων ημερολογιακά)** και αρχίζει από την επόμενη ημέρα της τελευταίας δημοσίευσης της παρούσας σε τοπικές εφημερίδες ή της ανάρτησής της στο κατάστημα της υπηρεσίας μας, στο δικτυακό τόπο αυτής (https://www.museumteriade.gr) καθώς και στο χώρο των ανακοινώσεων των δημοτικών καταστημάτων του **Δήμου Μυτιλήνης** και του **Δήμου Δυτικής Λέσβου**, εφόσον η ανάρτηση είναι τυχόν μεταγενέστερη της δημοσίευσης στις εφημερίδες. Η ανωτέρω προθεσμία λήγει με την παρέλευση ολόκληρης της τελευταίας ημέρας και εάν αυτή είναι, κατά νόμο, εξαιρετέα (δημόσια αργία) ή μη εργάσιμη, τότε η λήξη της προθεσμίας μετατίθεται την επόμενη εργάσιμη ημέρα.
7. Οι υποψήφιοι μπορούν να αναζητήσουν τα **έντυπα των αιτήσεων**: **α)** στον δικτυακό τόπο της υπηρεσίας μας (<http://www.museumteriade.gr>) **β)**στο δικτυακό τόπο του ΑΣΕΠ ([www.asep.gr](http://www.asep.gr)) και συγκεκριμένα ακολουθώντας από την κεντρική σελίδα τη διαδρομή: **Πολίτες → Έντυπα – Διαδικασίες → Διαγωνισμών Φορέων → Ορ. Χρόνου ΣΟΧ γ)** στα κατά τόπους Κέντρα Εξυπηρέτησης Πολιτών (ΚΕΠ) αλλά και στην ηλεκτρονική τους διεύθυνση (www.kep.gov.gr), απ' όπου μέσω της διαδρομής: **Σύνδεσμοι → Ανεξάρτητες και άλλες αρχές → ΑΣΕΠ** θα οδηγηθούν στην κεντρική σελίδα του δικτυακού τόπου του ΑΣΕΠ και από εκεί θα έχουν πρόσβαση στα έντυπα μέσω της διαδρομής: **Πολίτες → Έντυπα – Διαδικασίες → Διαγωνισμών Φορέων → Ορ. Χρόνου ΣΟΧ.**

**Ο Διευθυντής του Ν.Π.Δ.Δ.**

**Μανιατόπουλος Κωσταντίνος**